14/07/2017 | Administración LocalMunicipal
Malpica de Bergantiños
Secretaría
Notificación edictal resolución Alcaldía

De conformidade co disposto no artigo 44 da Lei 39/2015 de 1 de outubro de Procedemento Administrativo Común das Administracións Públicas, ignorándose o domicilio actual de DONA MARÍA SOCORRO ABELENDA RODRÍGUEZ (despois de ser devolta polo servizo de correos notificación de resolución anterior practicada por este Concello, indicando que resultaba descoñecida), se procede a efectuar a notificación da Resolución de Alcaldía nº 291/2017 que a continuación se transcribe mediante a publicación do presente anuncio no Boletín Oficial do Estado ( artigo 44.1 ) e postestativamente mediante anuncio no BOP de A Coruña: Asunto: Inicio de expediente de contratación menor para os traballos de desbroce e limpeza de finca e aseguramento de galerías e fachada en Casa Señoritas de Buño (rúa Santa Catalina, nº 36, Buño -Malpica de Bergantiños), en execución subsidiaria da orde de execución que por razóns de seguridade e hixiene foi ditada mediante resolución de alcaldía nº 105/2015 de 10 de marzode 2015. I. Con data de 07.01.2015 (R. E. nº27) recíbese no Concello escrito de queixa formulado ante o Defensor do Pobo para denunciar que hai unha finca no medio do pobo de Buño chea de maleza, que xera preocupación pola xente que poida entrar na casa e por riscos de incendio. II. En data de 28.01.2015 emítese informe técnico onde se indica que “a finca encóntrase pechada, en estado de abandono cunha gran masa de maleza que a fai certamente impenetrable. Así mesmo constátase a existencia dun edificio no habitado, cunha idade polo menos de 80 anos, e un avanzado estado de deterioro. Estimo necesario proceder á limpeza da finca por razóns de salubridade e seguridade. Así mesmo, o edificio presenta elementos de fachada rotos con perigo de desprendemento sobre a vía pública, os cales deberán ser retirados e/ou asegurados, basicamente, vidros das galerías e bufardas e elementos da cuberta en balance, todo elo, segundo o establecido na LOUG, art.199…” Estimo un prazo de execución de 15 días para realizar os traballos descritos. II. En data de 29 de xaneiro de 2015 emítese informe xurídico ao respecto obrante no expediente. IV. En base ao anterior, en data de 29 de xaneiro de 2015 dítase resolución de alcaldía nº 37/2015 de incoación de expediente administrativo relativo á orde de execución para a realización de obras por razón de seguridade e hixiene a executar por dona Alina Cosmina Zarrou Gilsanz, concedendo un prazo de audiencia á interesada de 10 días hábiles aos efectos de formular as alegacións e aportar a documentación que se estime oportuna. V. Consta certificado de secretaria indicando que non se formularon alegacións ao respecto. VI. Mediante resolución de alcaldía nº 105/2015 de 10 de marzo, e en base ao anteriormente exposto, de conformidade co disposto l artigo 199 da Lei 9/2002 de 30 de decembro de ordenación urbanística e protección do medio rural de Galicia e concordantes do Regulamento de Disciplina Urbanística de Galicia, ordénase o seguinte: “(…) Primeiro.- Ordenar a dona Alina Cosmina Zarrou Gilsanz que no prazo improrrogable de 15 días proceda a executar obras por razón de seguridade e hixiene consistentes: en limpeza da finca (chea de maleza e silvas) e retirada ou aseguramento dos elementos da fachada que están rotos con perigo de desprendemento sobre a vía pública (vidros das galerías e bufardas e elementos da cuberta en balance) en inmoble situado na rúa Santa Catalina, nº 36, Buño (Malpica de Bergantiños). Segundo: Notificar o presente acordo á interesada, coa advertencia de que no caso de incumprimento da orde de execución de obras, a Administración Municipal procederá á execución subsidiaria dela ou a súa execución forzosa mediante a imposición de multas coercitivas de 300 a 6000 €, reiterables ata lograr a execución das obras ordenadas”. VII. Segundo informe da Policía Local de data de 13.04.2015, non se procedeu a dar cumprimento á orde de execución dada mediante resolución de alcaldía nº 105/2015 de 10 de marzo. VIII. En data de 20 de abril de 2015 o señor Alcalde procede a ditar resolución nº 177/2015 en virtude da cal acorda impoñer multa coercitiva por incumprimento de orde de execución. IX. Efectuada notificación da anterior resolución de forma edictal conforme ao preceptuado no artigo 59 da Lei 30/1992 de 26 de novembro (BOP nº 95 de 22 de maio de 2015 e taboleiro de edictos do Concello de Barcelona segundo dilixencia estendida ao efecto de 2 de xuño de 2015), o 13 de febreiro de 2017 emítese novo informe da Policía Local pola que se indica que se comproba que a finca está chea de maleza e a vivenda en estado de abandono tendo os cristais da galería rotos con perigo de desprendemento á vía pública, achegando fotografías. X. En data de 24 de abril de 2017 dítase resolución de Alcaldía nº 164/2017, na que resumidamente se indica: “(.) De conformidade co exposto, RESOLVO: PRIMEIRO: Executar subsidiariamente a orde de execución que por razóns de seguridade e hixiene foi ditada mediante resolución de alcaldía nº 105/2015 de 10 de marzo de 2015 ( consistente en limpeza da finca (chea de maleza e silvas) e retirada ou aseguramento dos elementos da fachada que están rotos con perigo de desprendemento sobre a vía pública (vidros das galerías e bufardas e elementos da cuberta en balance) en inmoble situado na rúa Santa Catalina, nº 36, Buño (Malpica de Bergantiños). SEGUNDO: Notificar a dona Alina Cosmina Zarrou Gilsanz que a execución subsidiaria da orde de execución descrita no punto primeiro terá lugar no mes de maio de 2017, na data concreta que se fixe por decreto da Alcaldía que a tal fin se dite ( data que dependerá da autorización expresa da interesada para a entrada en domicilio ou no seu caso, da data de recepción da oportuna autorización xudicial de entrada en domicilio puidendo variar polo citado motivo). Os gastos derivados da execución correrán a cargo da interesada, incluído o traslado de bens e/ou animais que, no seu caso, se atopasen na citada finca, así como o seu depósito ou guarda, non responsabilizándose en ningún caso o concello das perdas/danos a tal fin producidos. Advertir á propietaria, que de non manifestar expresamente por escrito e no prazo de 3 días hábiles -a contar a partir do seguinte á publicación da presente resolución no Boletín Oficial do Estado- que se autoriza ao Concello para a entrada no domicilio (rúa Santa Catalina, nº 36, Buño -Malpica de Bergantiños), por parte do Concello se entenderá que se está a denegar a entrada en domicilio, aos efectos de solicitarse polo Concello a oportuna autorización xudicial que permita executar a orde de execución ditada. Potestativamente publíquese a presente resolución no BOP da Coruña. TERCEIRO.- Dar conta no seu momento á Policía Municipal, á empresa que se contrate para a execución dos citados traballos, a fin de que teñan previstos os elementos personais e materiais necesarios para levar a cabo o ordenado e vixiar a súa correcta execución, así como á Intervención do Concello aos efectos de que se efectúen as liquidación provisionais que resulten oportunas.” XI. A dia de 12 de maio de 2017 non se ten constancia de outorgamento de autorización de entrada en domicilio por parte da interesada. En conscuencia co anterior, en data de 12 de maio de 2017 (. S. nº 1058) se solicita ao Xulgado a opotuna autorización xudicial de entrada en domicilio aos efectos de dar cumprimento á citada orde de execución. XIII. En data de 12.07.2017 recíbese autorización do Xulgado Contencioso-Administrativo nº 1 de A Coruña indicando que “ en consecuencia autorizo á entrada na citada finca por personal municipal con auxilio de forza pública en caso de ser necesario, a cal se realiará no mes de xullo/agosto a partir das 9,00 horas.” Á vista dos antecedentes expostos e a tenor do disposto no artigo 22 do Real Decreto Lexislativo 3/2011 de 14 de novembro, polo que se aproba o Texto Refundido da Lei de Contratos do Sector Público ( TRLCSP en diante), faise necesario aacudir á contratación administrativa externa, dado o carácter e natureza das necesidades expostas, así como á falta de adecuación dos medios persoais e materiais cos que conta este concello para executar o obxecto do contrato descrito anteriormente. Tendo en conta que se trata dun contrato menor pola súa contía en atención ao disposto no artigo 138.3 do TRLCSP e á vista das xestións efectuadas por esta Alcaldía aos efectos de determinar o importe ao que ascenderían os traballos indicados, recibíndose en data de 21.04.2017 ( R. E. nº 201700000001446 ) oferta para a exeución dos citados traballos, coa presente, e en uso das facultades que me confire a Disposición Adicional 2ª do TRLCSP, coa presente RESOLVO: Primeiro: Incoar o expediente de contratación menor para os traballos de desbroce e limpeza de finca e aseguramento de galerías e fachada en Casa Señoritas de Buño (rúa Santa Catalina, nº 36, Buño -Malpica de Bergantiños), en execución subsidiaria da orde de execución que por razóns de seguridade e hixiene foi ditada mediante resolución de alcaldía nº 105/2015 de 10 de marzode 2015. Segundo: Solicitar certificado de existencia de crédito por importe de 16.359,20 euros en atención ao orzamento facilitado ao Concello. Terceiro: Considerando que de executarse os citados traballos en execución subsidiaria por parte do Concello, o importe dos mesmos (16.359,20 euros- ive engadido- en atención ao orzamento facilitado ao Concello) sería a custa da destinataria da orde de execución, coa presente concédese a dona Alina Cosmina Zarrou Gilsanz un prazo de audiencia de dez días hábiles a contar a partir do seguinte ao da publicación da presente resolución no BOE ( tablón edictal) segundo o artigo 44 da Lei 39/2015 de 1 de outubro aos efectos de que poida alegar o que estime pertinente respecto ao citado importe e sen prexuízo da liquidación definitiva que no seu caso se aprobe. Potestativamente publíquese a presente resolución no BOP da Coruña. Cuarto: Efectuado o anterior, déaseme conta aos efectos de proceder á adxudicación do correspondente contrato menor así como á fixación da data concreta na que se procederá (en execución subsdiaria) a executar a orde de execución que por razóns de seguridade e hixiene foi ditada mediante resolución de alcaldía nº 105/2015 de 10 de marzode 2015. Este acordo constitúe un acto de trámite polo que pode formular cantas alegacións estime oportunas para a súa consideración na resolución que poña fin ao procedemento (artigo 112.1 da Lei 39/2015, do 1 de outubro, do Procedemento Administrativo Común das Administracións Públicas). Igualmente, se estima que o dito acto decide directa ou indirectamente o asunto de fondo, determina a imposibilidade de continuar o procedemento, produce indefensión ou prexuízo irreparable a dereitos e intereses lexítimos, pode interpoñer, no prazo dun mes a partir do día seguinte ao da súa notificación, un recurso potestativo de reposición, que terá que fundamentar en calquera dos motivos de nulidade ou anulabilidade previstos nos artigos 47 e 48 da Lei 39/2015, do 1 de outubro. Todo iso sen prexuízo da realización de cantas accións estime oportunas na defensa dos seus intereses lexítimos. Malpica de Bergantiños a 13 de xullo de 2017. O alcalde Eduardo José Parga Veiga